# Seosamh Pluincéad

Seosamh Pluincéad|   |
| Beathaisnéis |
| Breith | 21 Samhain 1887 Baile Átha Cliath  |
| Bás | 4 Bealtaine 1916 28 bliana d'aois Príosún Chill Mhaighneann  |
| Siocair bháis | Pionós an bháis (Tráma balaistíoch) |
| Áit adhlactha | Reilig Mhíleata Chnoc an Arbhair   |
|  |
|  |
|  |
|  |
| Faisnéis phearsanta |
| Reiligiún | An Eaglais Chaitliceach Rómhánach |
| Scoil a d'fhreastail sé/sí | Coláiste Stonyhurst   |
| Gníomhaíocht |
| Gairm | file, iriseoir, Easparantóir, polaiteoir  |
| Ball de pháirtí polaitíochta | Bráithreachas na Poblachta   |
| Teangacha | Béarla |
| Gairm mhíleata |
| Géillsine | Óglaigh na hÉireann |
| Coinbhleacht | Éirí Amach na Cásca |
| Teaghlach |
| Athair | An Cunta Pluincéad |
| Siblín | Fiona Plunkett, Seoirse Oilibhéar Pluincéid agus Geraldine Plunkett Dillon |
|

---

 |
|

---

  |

File agus náisiúnaí Éireannach a bhí páirteach in Éirí Amach na Cásca sa bhliain 1916 ba ea **Seosamh Máire Pluincéad** (21 Samhain, 1887 – 4 Bealtaine, 1916), nó *Joseph Mary Plunkett* mar a thugtaí air as Béarla. Mac le George Noble Plunkett (an Cunta Pluincéad) ba ea é, a bhí gníomhach sa ghluaiseacht níos déanaí.

## Tús a shaoil

Rugadh agus tógadh Seosamh Pluincéad i mBaile Átha Cliath, ach chaith sé tamall freisin ag taisteal i dtuaisceart na hAfraice agus timpeall na Meánmhara. Bhí an-suim aige in oidhreacht agus i gcultúr na hÉireann, agus sa Ghaeilge go háirithe. Bhí sé ar dhuine den bheirt cheannairí in Éirí Amach 1916 a raibh Esperanto, an teanga idirnáisiúnta, acu.

Bhí Pluincéad ina eagarthóir don *Irish Review*. Chomh maith leis sin, bhí creideamh láidir Caitliceach aige.

Chuaigh sé i gConradh na Gaeilge, áit ar bhuail sé le Tomás Mac Donnchadha, file óg eile, agus mhair an cairdeas a bhí eatarthu go dtí deireadh a saolta.

Chuaigh Pluincéad isteach i mBráithreachas na Poblachta sa bhliain 1915, agus seoladh é go dtí an Ghearmáin chun cabhair a thabhairt do Ruairí Mac Easmainn a bhí ag iarraidh tacaíocht Ghearmánach a fháil chun éirí amach a chur ar siúl in Éirinn.

## Éirí amach na Cásca

Ba é Pluincéad a chruthaigh beartaíocht na réabhlóidithe le haghaidh an éirí amach, agus bhí sé i measc na gceannairí a shínigh Forógra na Poblachta an 24 Aibreán. Thit sé tinn cúpla lá roimh an éirí amach, ach d'fhág sé a leaba chun páirt a ghlacadh san eachtra. Bhí sé le fáil in Ard-Oifig an Phoist, in éineacht le Pádraic Mac Piarais agus Tomás Ó Cléirigh. Ba é Micheál Ó Coileáin an aide de camp óg a bhí aige. Mar gheall ar an tinneas a bhí air, ní raibh Pluincéad in ann mórán a dhéanamh i rith na seachtaine.

## Bás

Ghéill na ceannaircaigh ar 29 Aibreán agus cuireadh Pluincéad i bPríosún Cill Mhaighneann. Daoradh chun báis é. Phós sé a ghrá geal Grace Gifford sa phríosún, cúpla uair an chloig sular lámhachadh é. Ocht mbliana is fiche d'aois a bhí sí.

## Féach freisin

Grace Gifford

## Tagairtí

|  |  |
| --- | --- |
|  | *Is síol faoi dhuine Éireannach é an t-alt seo. Cuir leis, chun cuidiú leis an Vicipéid.*
*Má tá alt níos forbartha le fáil i dteanga eile, is féidir leat aistriúchán Gaeilge a dhéanamh.* |

|  |  |
| --- | --- |
|  | *Is síol faoi scríbhneoir é an t-alt seo. Cuir leis, chun cuidiú leis an Vicipéid.*
*Má tá alt níos forbartha le fáil i dteanga eile, is féidir leat aistriúchán Gaeilge a dhéanamh.* |